Turinys

# Požymių paieška

Požymių paieška yra galima teksto dokumentų paieškos ir keitimo dialogo lange.

Teksto požymiai, kurių ieškote, gali būti pritaikyti arba tiesiogiai, arba stiliumi. Pavyzdžiui, jei ieškosite požymio Šriftas, bus rastos visos teksto atkarpos, kuriose pritaikytas ne numatytasis šriftas. Tokiose atkarpose šriftas gali būti pakeistas tiesioginiu formatavimu arba pritaikius stilių

Jei norite rasti tekstą, kuriam pritaikytas konkretaus pavadinimo šriftas, „LibreOffice“ tekstų rengyklės paieškos ir keitimo dialogo lange spustelėkite mygtuką Formatas.

Kai parinksite ieškotinus požymius, „LibreOffice“ tekstų rengyklės paieškos ir keitimo dialogo lango parinkčių grupėje Kitos parinktys esanti parinktis Pastraipos stilių paieška pasikeis į parinktį Įtraukti stilius.

Jei norite ieškoti teksto, kuriam požymiai buvo pritaikyti ne tik tiesioginiu formatavimu, bet ir stiliais, pažymėkite parinktį Įtraukti stilius.

Požymių paieškos kriterijai išvardijami po laukeliu Ko ieškoti.

## Visų šrifto pakeitimų paieška

1. Pasirinkite komandą Taisa → Ieškoti ir keisti.

2. Jei reikia, pašalinkite esamą tekstą iš langelio Ko ieškoti.

3. Spustelėkite mygtuką Požymiai.

4. Požymių dialogo lange pažymėkite parinktį Šriftas ir spustelėkite mygtuką Gerai.

   Paieškos ir keitimo dialogo lange po laukeliu Ko ieškoti rodomas paieškos kriterijus „Šriftas“.

5. Spustelėkite mygtuką Ieškoti kito.

Bus rastos visos dokumento teksto atkarpos, kuriose – tiesiogiai ar pritaikius stilių – buvo pakeistas šriftas.

## Paieškos ir keitimo parinkčių atstatymas

Jei nebenorite ieškoti parinktų požymių, reikia atstatyti paieškos ir keitimo dialogo langą į pradinę veikseną.

- Spustelėkite mygtuką Be formato.

Susijusios temos

Paieškos ir keitimo dialogo langas

Paremkite mus!